UEFA čempionų lyga 1994-1995 m. – trečiasis UEFA čempionų lygos turnyras (40-asis skaičiuojant nuo UEFA čempionų taurės), prasidėjęs 1994 m. rudenį. Turnyrą laimėjo Amsterdamo „Ajax“ klubas, 1995 m. gegužės 24 d. finale laimėjęs prieš Milano AC. Turnyras iš esmės pakeitė formatą – grupės varžybose ėmė dalyvauti nebe 8, bet 16 klubų, iš kurių 8 į turnyrą pateko tiesiogiai, o dar 8 laimėję atrankos etape. Tad iš viso dalyvavo 24 šalių čempionai – kitų šalių čempionai žaidė UEFA taurėje.